
ДОДАТНЕ ИНФОРМАЦИЈЕ И ПОЈАШЊЕЊА
У ВЕЗИ СА ПРИПРЕМАЊЕМ ПОНУДЕ У ОТВОРЕНОМ ПОСТУПКУ ЈАВНЕ НАБАВКЕ БР. 1.2.21
· ИЗРАДА ПРОЈЕКТНО ТЕХНИЧКЕ ДОКУМЕНТАЦИЈЕ ЗА ИЗГРАДЊУ ИТ ЦЕНТРА У СРЕМСКОЈ МИТРОВИЦИ – 

[bookmark: _GoBack]ПИТАЊЕ 1: Поштовани, у складу са чланом 63, став 2 Закона о јавним набавкама, а у доброј намери, указујемо наручиоцу на недостатке у конкурсној документацији за Јавну набавку услуга редни број 1.2.21.
Уочавамо и указујемо на следеће: 
1. У одељку "Додатни услов", на страни 12/39 Конкурсне документације тражи се достављање копија важећих лиценци радно ангажованих инжењера са копијом потврде Инжењерске коморе Србије да је тражена лиценца важећа.
Указујемо да захтев за достављање Потврде којом се потврђује да је члан ижењерске коморе Србије измирио обавезу плаћања чланарине беспредметно и у супротности са Законом о планирању и изградњи. Чланом 162 Закона о планирању и изградњи прописано је да "Лиценцу за одговорног планера, одговорног урбанисту, одговорног пројектанта и одговорног извођача радова, решењем издаје министарство надлежно за послове грађевинарства, просторног планирања и урбанизма у складу са законом." Дакле, чланство у инжењерској комори није услов за издавање лиценце, а чланом 108(с5) Закона прописано је да " Личне и остале лиценце које су издате у складу са до сада важећим законом остају на снази, осим ако се стекну услови за њихово одузимање у складу са овим законом и подзаконским актима донетим на основу овог закона". Поседовање или непоседовање потврде о плаћеној чланарини Инжњењерској комори Србије више није доказ да лиценца јесте или није одузета носиоцу лиценце.
Дакле, постоје већ издате лиценце по измењеном Закону о планирањи и изградњи и подзаконским актима, и носиоци тих лиценци нису чланови Инжењерске коморе Србије, па самим тим не поседују наведену потврду. Такође, неки носиоци лиценци које су раније издате од стране инжењерске коморе, не желе више да буду чланови Коморе, те такође не поседују потврду иако им је лиценца важећа, и биће уписани у регистар лиценци при Министарству грађевинарства, саобраћаја и инфраструктуре

ОДГОВОР 1: Комисија је сагласна са сугестијама те ће извршити измену и усклађивање конкурсне документације у наведеном делу.

